****

คำสั่งองค์การบริหารส่วนตำบลปากแพรก

ที่ 924 /2565

เรื่อง แต่งตั้งคณะกรรมการอาสาสมัครท้องถิ่นรักษ์โลก (อถล.)

องค์การบริหารส่วนตำบลปากแพรก

-----------------------------------------

ด้วยองค์การบริหารส่วนตำบลปากแพรก ได้ดำเนินการขับเคลื่อนในการจัดตั้งเครือข่ายอาสาสมัครท้องถิ่นรักษ์โลก (อถล.) ขององค์การบริหารส่วนตำบลปากแพรก เพื่อให้อาสาสมัครท้องถิ่นรักษ์โลก (อถล.) ได้เรียนรู้แลกเปลี่ยนข่าวสาร หรือทำกิจกรรมร่วมกัน ในการบริหารจัดการสิ่งปฏิกูลและมูลฝอย รักษาสิ่งแวดล้อมและทรัพยากรธรรมชาติด้วยความเป็นอิสระและเท่าเทียมกันของบุคคล ภายใต้พื้นฐานการเคารพสิทธิและเอื้ออาทรซึ่งกันและกันและใช้หลักธรรมาภิบาลในการทำงานร่วมกัน

ในการนี้องค์การบริหารส่วนตำบลปากแพรกได้ดำเนินการประชุมอาสาสมัครท้องถิ่นรักษ์โลก(อถล.) เพื่อคัดเลือกคณะกรรมการอาสาสมัครท้องถิ่นรักษ์โลก (อถล.) ตามระเบียบกระทรวงมหาดไทย ว่าด้วยอาสาสมัครท้องถิ่นรักษ์ดลก พ.ศ.2561 เมื่อวันที่ 4 ตุลาคม 2565 ณ ห้องประชุมองค์การบริหารส่วนตำบลปากแพรก และที่ประชุได้คัดเลือกคณะกรรมการอาสาสมัครท้องถิ่นรักษ์โลก (อถล.) เป็นที่เรียบร้อยแล้วนั้น

ดังนั้นเพื่อให้การดำเนินกิจกรรมดังกล่าวเป็นไปตามข้อกำหนดในระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก พ.ศ.2561 ให้เป็นไปด้วยความเรียบร้อย และบรรลุวัตถุประสงค์ตามเป้าหมายที่กำหนดไว้ องค์การบริหารส่วนตำบลปากแพรก อำเภอดอนสัก จังหวัดสุราษฎร์ธานี จึงแต่งตั้งคณะกรรมการอาสาสมัครท้องถิ่นรักษ์โลก (อถล.) องค์การบริหารส่วนตำบลปากแพรก โดยมีองค์ประกอบ และอำนาจ ดังนี้

**1. คณะกรรมการอาสาสมัครท้องถิ่นรักษ์โลก (อถล.) ดังนี้**

1.1 นายปิยวัฒน์ ชายเมฆ ประธาน

1.2 นางทิชาพร ปานจนะ รองประธาน

1.3 นางสาววันดี แสงปาน กรรมการ

1.4 นางสำเนาว์ นุรักษ์ กรรมการ

1.5 นางสาวจรีรัตน์ เกิดอุดม กรรมการ

1.6 นายปรีชา แสงวิรุณ กรรมการ

1.7 นางสาวลภัสรินทร์ ปานรักษ์ กรรมการและเลขานุการ

**2. อำนาจและหน้าที่ ดังนี้**

2.1 จัดทำแผนปฏิบัติงาน เพื่อเป็นกรอบดำเนินงานของเครือข่าย อถล.

2.2 ดำเนินการตามแผนหรือนโยบายที่กำหนด

2.3 รายงานผลการดำเนินงานให้องค์กรปกครองส่วนท้องถิ่นทราบ พร้อมทั้งปิดประกาศให้ประชาชนทราบ อย่างน้อยปีละหนึ่งครั้ง

2.4 หน้าที่อื่นตามที่ได้รับการร้องขอ

2.5 ให้คณะกรรมการอยู่ในตำแหน่งคราวละสี่ปี เมื่อครบวาระให้ดำเนินการคัดเลือกกรรมการใหม่ ภายในกำหนดเวลาสามสิบวันและในกรณีที่ยังไม่คณะกรรมการชุดใหม่ ให้คณะกรรมกรชุดเดิมทำหน้าที่ต่อไปจนกว่าคณะกรรมการชุดใหม่ ให้คณะกรรมการชุดเดิมทำหน้าที่ต่อไปจนกว่าจะมีคณะกรรมการชุดใหม่เข้าทำหน้าที่

ทั้งนี้ ตั้งแต่บัดนี้เป็นต้นไป

สั่ง ณ วันที่ 17 ตุลาคม พ.ศ. 2565



(นายปราโมทย์ เพชรรัตน์)

 นายกองค์การบริหารส่วนตำบลปากแพรก